ועדת העבודה, הרווחה והבריאות, כנסת 20, פרוטוקול מספר 531, 2017-06-13 09:00

אלי אלאלוף: בוקר טוב.

אלי אלאלוף: היום אנחנו נתחיל בבוקר טוב מיוחד לאתי, מנהלת הוועדה שלנו.

אלי אלאלוף: היא כבר 24 שעות סבתא.

אלי אלאלוף: אנחנו היום ה-13.6.2017, י"ט בסיוון תשע"ז, השעה 9:05 דקות.

אלי אלאלוף: בוקר טוב לחברת הכנסת שהיא גם אמא חדשה, חברת הכנסת קארין אלהרר.

אלי אלאלוף: תודה למנכ"ל משרד הרווחה, השירותים החברתיים ועבודה, על המאמץ להגיע בזמן ובאמת לבוא.

אלי אלאלוף: תודה לך שבאת.

אלי אלאלוף: אנחנו היום מתמודדים עם הנושא של תקנות הביטוח הלאומי בנושא המתנדבים.

אלי אלאלוף: משרד הרווחה עושה את זה?

<מיכל מזוז: המוסד לביטוח לאומי.

אלי אלאלוף: המוסד לביטוח לאומי עושה את זה?

אלי אלאלוף: בבקשה.

<מיכל מזוז: מיכל מזוז, המוסד לביטוח לאומי.

<מיכל מזוז: בוקר טוב.

<מיכל מזוז: הצורך בתיקון עלה בעקבות תיקון הליכי חקיקת חוק האומנה כאשר התחוור לנו שבמסגרת התקנות שנוגעות לתקנות המתנדבים משפחות אומנה ככלל מכוסות, אבל מוחרגות אותן משפחות שמשמשות כמשפחות אומנה לבני משפחה.

<מיכל מזוז: לפיכך אנחנו סברנו שנכון יהיה לתקן את התקנות ולקבוע שגם משפחות אומנה לבני משפחה יהיו זכאיות לכיסוי הביטוחי של המתנדבים כאשר במקביל סברנו שיש לתקן את הגדרת ההחזקה שקבועה כיום בתקנות ולקבוע שהביטוח יחול רק שעה שמדובר בפעילות שקשורה לפעילות עם ילד האומנה.

<מיכל מזוז: זה הכול.

אלי אלאלוף: יש הבהרות?

אלי אלאלוף: רוצים הבהרות?

אלי אלאלוף: זה נראה ברור?

אלי אלאלוף: פשוט מדי?

<מיכל מזוז: יש כאן הסכמה, גם של משרד הרווחה וגם של משרד המשפטים לתיקון, עבדנו בזה במסגרת התיקון של חוק האומנה.

<נעה בן שבת: יש פה בעצם מצד אחד הרחבה, מבחינה זאת שאנחנו מסירים את המגבלה של מתנדב לטובת בן משפחתו ומצד שני יש פה הגבלה מסוימת כי אנחנו - - - שמדובר בפעילות עם הילד או במקרה שמדובר בבוגר שהוא פסול דין, משפחת אומנה שהיא לא לפי חוק אומנה לילדים, אלא משפחת אומנה של בוגר פסול דין, אז במקרה הזה אנחנו דווקא מצמצמים את הזכאות, זה צריך להיות פעילות עמו או לטובתו.

אלי אלאלוף: עוד הבהרות?

אלי אלאלוף: איך אומרים בצרפתית (מדבר בצרפתית), יותר מדי יפה כדי שזה יהיה אמת, אבל זה ככה.

<נעה בן שבת: הצמצום נובע מזה שאחרת אם נגיד, כל פעולה שכל פעולה שעושה משפחת אומנה אז יכולות להיות הרבה פעילויות שעושים ביומיום של משפחה שהן לא קשורות.

<מיכל מזוז: לאו דווקא כמשפחה אלא כפרט, זאת אומרת ברגע שהורה האומנה עושה פעילות שלא קשורה כלל לפעילות עם הילד על פניו יכול להיות לו כיסוי ביטוחי היום, מה שכמובן זאת לא המטרה של ביטוח - - -

<נעה בן שבת: את אומרת שהמעגל שלטובתו הוא מעגל הרבה יותר רחב מאשר רק עם הילד.

<מיכל מזוז: הרבה יותר רחב ממה שכיסוי המתנדבים ביחס למתנדבים אחרים, בהחלט.

אלי אלאלוף: אז אפשר לאשר את זה?

<אורטל יונה: רק יש לי הערה קטנה.

אלי אלאלוף: שם ותפקיד.

<אורטל יונה: עורכת הדין אורטל יונה מלשכת עורכי הדין.

<אורטל יונה: כעיקרון ההרחבה לבני משפחה והצמצום רק לפעילות שקשורה לילד, אנחנו מסכימים, רק הערה קטנה לעניין הניסוח.

<אורטל יונה: כשאנחנו מחליפים את המילים 'שעות היממה ובלבד שמדובר בפעילות עם הילד', אנחנו גם מצמצמים את זה עוד יותר לפעילות שרק הילד נוכח.

<אורטל יונה: אפשר אולי 'לפעילות שקשורה עם הילד', או 'לפעילות עם הילד ובקשר לילד', כלומר חשוב שיהיו המילים גם 'בקשר ל-', כי יכולים להיות מצבים שבהם הילד לא יהיה נוכח, לדוגמה ההורים הולכים לאסיפת הורים בלי הילד ועדיין צריך לכסות את המקרים האלה.

<מיכל מזוז: אני חושבת שהעובדה שרשום 'או לטובתו' זה מספיק.

<נעה בן שבת: 'לטובתו' נועד להיות - - -

<אורטל יונה: 'לטובתו' גם יכול להיות בעייתי, כי יכולות להיות פעילויות שהן לא לטובתו ולא לרעתו, אז אנחנו גם שוב - - -

<מיכל מזוז: כדוגמה, מה יכול להיות לא לטובתו ולא - - -

<אורטל יונה: יכולים להיות כל מיני מצבים, אלה דברים שיכולים פשוט להתגלגל אחר כך לפרשנויות שאפשר למנוע אותן.

אלי אלאלוף: זה משחקי מילים.

אלי אלאלוף: כל מה שקשור לילד.

<מצדה מצלאוי: אני כן חושבת שהניסוח של פעילות שקשורה עם הילד הוא ניסוח יותר מדויק והוא נותן מענה גם יותר רחב לתחולה יותר רחבה של מקרים וזה נראה לי תיקון ש - - -

אלי אלאלוף: אם אנחנו יכולים להסכים עם משרד המשפטים למה לא?

אלי אלאלוף: אוקיי, אז נשאיר את זה ככה.

<נעה בן שבת: אנחנו נשאיר או שאנחנו נתקן?

<נעה בן שבת: אנחנו נגיד - - -

אלי אלאלוף: לפי מה שמשרד המשפטים אמר.

<נעה בן שבת: אנחנו נקריא, אדוני?

אלי אלאלוף: אתם רוצים לקרוא את התקנה?

אלי אלאלוף: בבקשה.

<נעה בן שבת: תקנות הביטוח הלאומי (מתנדבים) (תיקון) התשע"ז-2017 בתוקף סמכותי לפי סעיפים 287 ו-400 לחוק הביטוח הלאומי (נוסח משולב), התשנ"ה-1998 (להלן – החוק) ולאחר שנועצתי במועצת המוסד לפי סעיף 12 לחוק ובאישור ועדת העבודה, הרווחה והבריאות של הכנסת, אני מתקין תקנות אלה: תיקון תקנה 1. 1.

<נעה בן שבת: בתקנה 1 לתקנות הביטוח הלאומי (מתנדבים), התשל"ח-1978 (להלן – התקנות העיקריות), בתקנת משנה (א)(20) בסופה יבוא: "ובלבד שמדובר בפעילות הקשורה עם הילד או הבוגר שהוא פסול דין או שהיא לטובתו".

<נעה בן שבת: תיקון תקנה 2. 2.

<נעה בן שבת: בתקנה 2 לתקנות העיקריות, אחרי "בן משפחה של בן זוגו" יבוא "למעט פעילות כאמור בתקנה 1(א)(20).

<נעה בן שבת: " זה מצמצם את המגבלה שקבועה בסעיף לגבי בן משפחה, ככל שמדובר במשפחת אומנה לילדים, שם ההוראה הזאת לגבי - - - לא, זה לא רק אומנה לילדים, זה גם אומנה של בוגר שהוא פסול דין.

אלי אלאלוף: אוקיי?

אלי אלאלוף: אז מי בעד?

קארין אלהרר: בעד.

אלי אלאלוף: אין נגד, אין נמנע, זה אושר.

אלי אלאלוף: מזל טוב.

אלי אלאלוף: בעד תקנות הביטוח הלאומי (מתנדבים)(תיקון) התשע"ז-2017 – פה אחד התקנות, בכפוף לשינויים, נתקבלו

אלי אלאלוף: אז אנחנו עכשיו עוברים לנושא היותר מרכזי ורציני, דיווח משרד העבודה, הרווחה והשירותים החברתיים על יישום חוק האומנה לילדים מ-2016.

אלי אלאלוף: אני רוצה להזכיר לכם שזו הצעת החוק של חברת הכנסת, כל הזכויות שלה, קארין אלהרר ועוד חברים.

אלי אלאלוף: כולם ראו בחוק שאושר ממש ציון דרך לנושא אומנה, לכן ביקשנו לקיים דיון מעקב אחר כמה חודשים, קבענו שישה חודשים, אני שמח שאנחנו עומדים בלוח הזמנים.

אלי אלאלוף: בדיון רצינו לברר מספר נקודות, מה המספר האמיתי של ילדי אומנה, גילינו בדיון הקודם שהיו כ-1,600 ילדים שזכאים לקצבת שארים דרך ביטוח לאומי ולא היו כלולים באומנה.

אלי אלאלוף: שתיים, גם רצינו לדעת אם יש נציב לתלונות הילדים שנבחר.

אלי אלאלוף: אומרים שזה בתהליך כמעט סופי, אבל זה באמת - - - והנושא של קרן שארית, איפה זה נמצא, מה המצב שלה.

אלי אלאלוף: שלושת הנושאים האלה ולקבל דיווח כללי על כל שאר החוק, שהוא באמת היה מרכזי, שאמור היה לשנות, לשפר, לתקן דברים.

קארין אלהרר: אם אפשר רק להוסיף כמה נקודות?

אלי אלאלוף: כן, בבקשה.

קארין אלהרר: תודה רבה, אדוני היושב ראש.

קארין אלהרר: אני אשמח לקבל התייחסות לעוד מספר נקודות כפי שעולות מהחוק.

קארין אלהרר: אז באמת הנושא של נציב תלונות הילדים, אבל לא רק הנציב, יש עוד מינויים שאמורים היו להיעשות בהתאם לחוק.

קארין אלהרר: עובד אחראי למערך הרישוי, שזה הבסיס של החוק הזה, מפקח ארצי, שזה גם נושא חשוב.

קארין אלהרר: על פי הספירה שלנו יש שבעה סטים של תקנות.

קארין אלהרר: יכול להיות שחלק מהתקנות שספרתי הן לא מנדטוריות על פי החוק, אבל שכן ראוי שיהיו.

קארין אלהרר: האחד זה מאגר המידע, השני זה תקנות רישיון אומנה, נושא של הוצאות ותנאים לתשלום, גובה התשלום, מנגנון לעדכון הסכומים, נושא של קביעת תקנות בנוגע לאופן ההתקשרות של המשרד עם התאגידים ועם העמותות, תקנות בנושא שימוש והחזקת מידע בקרב גופים לפי סעיף 49, הקמת מנגנון לבירור תלונות ילדים.

קארין אלהרר: שוב אנחנו חוזרים לנושא שהוא בעיניי אחד מציוני הדרך הכי משמעותיים בחוק הזה ושמירת התיק האישי של הילד, תקופה ותנאי שמירה.

קארין אלהרר: אלה סטים של תקנות.

קארין אלהרר: אם אני לא טועה לתקנות מנדטוריות היו גם מועדים, זאת אומרת הנציגים של משרד הרווחה התחייבו שהדבר הזה יקרה עד דצמבר 16', אם זיכרוני לא מטעה אותי, ואנחנו הרבה אחרי דצמבר 16'.

קארין אלהרר: דבר נוסף שהייתי שמחה לקבל התייחסות, אני מקבלת פניות ציבור בנוגע ליישום של החוק.

קארין אלהרר: אחת הפניות שחוזרות על עצמן זה הנושא של הדרכונים.

קארין אלהרר: אני לא בטוחה שהדברים מכוונים ישירות למשרד הרווחה, אבל אולי למשרד הרווחה בשיתוף עם משרד הפנים, כי בסוף המטרה של החוק הייתה גם להקל על הורי האומנה לשמש הורי אומנה, לתת חוויה משפחתית מלאה, ואם עדיין הורי אומנה שרוצים ללכת להוציא דרכון לילד נתקלים בעיניים מלאות בסימני שאלה אצל הפקידים בלשכות הפנים אז מה עשינו?

קארין אלהרר: זה דבר נוסף.

קארין אלהרר: בכלל, אני הייתי מאוד מאוד שמחה להבין איך הורי האומנה מעודכנים לגבי כל הזכויות שיש להם על פי החוק הזה?

קארין אלהרר: וגם ההורים הביולוגיים.

קארין אלהרר: אני רוצה לדעת האם יצא איזה שהוא דף מידע להורים שהם יכולים להבין מה קרה.

קארין אלהרר: אני מאוד מעריכה ומוקירה את הפעילות של משרד הרווחה שבאמת יצאו לקמפיינים מסיביים, זה ניכר, רואים את זה וזה מצוין, אבל בסוף אנחנו רוצים שהדבר הזה גם יהיה אמיתי, כי ללכת ולקרוא להורה אומנה לעשות את הדבר המדהים הזה זה יופי, אבל צריך לתת להם כלים, איך הם יעשו את זה בצורה הטובה ביותר.

קארין אלהרר: ועוד דבר ששמעתי הבוקר, אחד התיקונים שהיו יותר יקרים בחוק הזה, אבל חשבנו שהוא נכון, גם משרד הרווחה חשב שהוא נכון, זה אומנת קרובי משפחה.

קארין אלהרר: לפני החוק הם היו זכאים לקצבת ילד נטוש וזה היה ברור מאליו ולא היו שאלות.

קארין אלהרר: היום, כשהם אומנה לקרובי משפחה, אז יש הרבה שאלות לגבי הכספים שצריך לשלם להם, חלק מוכרים, חלק לא מוכרים.

קארין אלהרר: עמותות האומנה מקבלות המון שאלות בעניין הזה, אז הייתי שמחה לדעת איך זה נפתר.

קארין אלהרר: אלה הדברים, אני אשמח לקבל התייחסות.

אלי אלאלוף: אז, בבקשה, אולי המנכ"ל יפתח?

<אביגדור קפלן: אני אפתח.

<אביגדור קפלן: לגבי המכרז של נציב תלונות ילדים בהשמה, המכרז יצא לדרך, ביום שני יש את ועדת הבוחנים, אני מקווה שביום שלישי יהיה לנו כבר נציג, זה יסוכם ביום שני.

<אביגדור קפלן: המכרז יצא כמכרז בין משרדי, היה איזה שהוא ערעור של גורם חיצוני שזה צריך להיות מכרז פומבי.

<אביגדור קפלן: אני הייתי כרגע אצל ממלא מקום נציב שירות המדינה ובפרשנות המשפטית שלהם הם איתנים שאכן זה צריך להיות מכרז בין משרדי וזה יצא כמכרז בין משרדי.

אלי אלאלוף: אני לא חושב שפה יש פרשנות שניתנת לממלא מקום.

אלי אלאלוף: מראש נקבע שזה מכרז פומבי.

<אביגדור קפלן: אבל זה יצא כמכרז בין משרדי.

<כרמית פולק-כהן: זה היה ערעור שלנו, אנחנו כתבנו מכתב לנציב שירות המדינה, כמובן עם עותק למשרד הרווחה - - -

אלי אלאלוף: מי את?

אלי אלאלוף: סליחה, שם ותפקיד.

<כרמית פולק-כהן: כרמית פולק-כהן, היועצת המשפטית של המועצה לשלום הילד.

<כרמית פולק-כהן: אנחנו סבורים שמכרז בין משרדי פשוט לא עולה בקנה אחד עם הוראות החוק.

<כרמית פולק-כהן: הוראות החוק קובעות חד משמעית את חמשת האנשים שיכולים להתמנות, בין היתר שופט בדימוס.

<כרמית פולק-כהן: ימציאו לי אחד, זה לא מספיק, האם זה כל האנשים שיכולים להתמנות לתפקיד?

<כרמית פולק-כהן: מבחינתי זה לא עולה בקנה אחד עם הוראות החוק ואין כאן עניין של פרשנות משפטית, זה פרופר עובדתית.

<כרמית פולק-כהן: האם כל האנשים שמנויים בחוק ושנקבעו מתוך רציונל הגיוני של שמירה והגנה על ילדים והאנשים הכי מותאמים לתת את המענה הזה, שהוא הכי קריטי לילדים.

אלי אלאלוף: יש לנו עכשיו דילמה, או להסתפק, בגלל הרצון לראות - - -

<כרמית פולק-כהן: אגב, אני חושבת שמשרד הרווחה הסכים - - -

<אביגדור קפלן: אנחנו לא מתנגדים לזה, אני רק אומר, אנחנו לא הכתובת לדבר הזה, אלא נציבות שירות המדינה, היא החליטה שזה מכרז בין משרדי, זה יצא לדרך ובאמת, כמו שאתה אמרת, כבוד היושב ראש, יש כעת דילמה, או לעצור את המכרז ולהתחיל בתהליך של מכרז פומבי שייקח עוד חצי שנה, או לרוץ ולבחור - - -

קארין אלהרר: למה זה צריך לקחת חצי שנה?

<אביגדור קפלן: זה לא תלוי בנו, תאמיני לי, אני מכיר את נוהל העבודה.

אלי אלאלוף: יש פה נציג מהנציבות?

<אביגדור קפלן: אין פה נציג.

<נעה בן שבת: אבל הנציבות מסרה לי שזו הייתה החלטה של המשרד, הנציבות השאירה את זה לבחירה ושזו הייתה החלטה של המשרד וזה לשאלתנו.

<נעה בן שבת: אמנם בהצעת החוק השארנו את הנציב כגורם שנמצא בתוך המשרד, אבל בהחלט התפיסה והניסיון לעצב את דמותו היו ברוח של מישהו שלא יבוא מתוך שורות המשרדים, שלא יהיה כפוף, שבאמת תהיה לו את העצמאות ושיקול הדעת ושהוא יוכל להיות בעמידה מספיק עצמאית ואיתנה מול גורמים - - -

<אביגדור קפלן: ב-20 בנובמבר 16', המנכ"ל יבלון ז"ל פנה אז לנציבות והציע שזה יהיה מכרז פומבי.

<אביגדור קפלן: לכן זו הייתה החלטת נציבות.

קארין אלהרר: אדוני, עם כל הכבוד, היה דיון מאוד מאוד ארוך סביב הנושא הזה של הנציב והיו לנו המון דילמות שנתקלנו בהן ואני סבורה שגם במחיר שלא יהיה נציב כרגע, כי להביא נציב שהוא מתוך המשרדים והוא לא יהיה שום דבר ממה שקיווינו ורצינו שהוא יהיה זה כאילו אין נציב.

קארין אלהרר: אני לא רואה צורך בכזה דבר.

אלי אלאלוף: טוב, אז בואו נסכם.

אלי אלאלוף: אל"ף, אנחנו בשם הוועדה נוציא מכתב לנציבות, שהוא חרג מסמכויותיו ועשה מכרז שלא בהתאם לחוק.

אלי אלאלוף: ושתיים, אנחנו מבקשים שיהיה בהתאם לחוק, דהיינו מכרז פומבי.

<נעה בן שבת: אדוני, החוק לא אמר איזה סוג מכרז, אבל כן הרוח שהייתה פה הייתה תפיסה באמת של גורם חיצוני.

אלי אלאלוף: בואו נרשום, במיוחד שזה מבוסס גם על הפנייה של מנכ"ל ז"ל, שתיבדל לחיים ארוכים, אביגדור, ואני מציע שנעשה את זה בהתאם לניסוח הכי מדויק שיכול להיות.

<אביגדור קפלן: תוציאו מכתב שהנציבות תעצור את המכרז.

אלי אלאלוף: אוקיי, אנחנו נוציא את המכתב עוד היום.

אלי אלאלוף: אנחנו אמרנו שבתקופת המכרז יש מקום לעשות היערכות לקראת, האם נעשתה איזה עבודת היערכות בנושא הזה?

אלי אלאלוף: לחכות שיבוא ו - - -

<אביגדור קפלן: אני מציע שאיריס שנמצאת כאן - - -

אלי אלאלוף: שם ותפקיד, בבקשה.

<איריס פלורנטין: איריס פלורנטין, ראש מינהל שירותים אישיים וחברתיים במשרד העבודה והרווחה.

<איריס פלורנטין: התקיימו ארבעה דיונים כבר, בדיונים נמצאים צוות רב מקצועי בכל התחומים, התורה כמעט כתובה לגמרי, צריך לערוך אותה, להביא אותה להסכמות ולשים אותה על השולחן לקראת כניסתו של הנציב.

קארין אלהרר: העמותות היו חלק מהדיונים האלה?

<איריס פלורנטין: כן.

<נועם פליק: בעיקר גם בוגרי פנימיות ואומנה.

<נועם פליק: היה גם יום עיון של המועצה לשלום הילד בנושא.

אלי אלאלוף: טוב.

<אביגדור קפלן: איריס, תמשיכי לדבר על שאר הנושאים.

<איריס פלורנטין: אוקיי.

<איריס פלורנטין: אני אתחיל בדיווח על מה שקורה.

<איריס פלורנטין: אנחנו בהחלט מתקדמים.

<איריס פלורנטין: לגבי מספר הילדים, כבר בדיון שהיה כאן לפני כחצי שנה אנחנו דיברנו על מספר הילדים.

<איריס פלורנטין: אנחנו בינתיים איתרנו את הילדים, אנחנו יודעים את מספר הילדים, אנחנו מדברים על 675 ילדים וילד נטוש ועוד 1,600 קצבת שארים.

<איריס פלורנטין: אנחנו יודעים את השמות, אנחנו יודעים לאיזה רשות מקומית ואנחנו יודעים שזה מספר הילדים היום.

אלי אלאלוף: ושום דבר לא נעשה?

<איריס פלורנטין: בוודאי שנעשה.

<איריס פלורנטין: אנחנו כבר יצאנו לעבודה, אנחנו כבר ב - - -

אלי אלאלוף: מה זה נעשה?

אלי אלאלוף: תסבירי לנו.

<איריס פלורנטין: מה זה אומר נעשה?

<איריס פלורנטין: אנחנו הצגנו את הנושא כבר במהלך 2016, לפני ה-6.12 במרכז לשלטון מקומי, הצגנו את כל מהלך העבודה ואני רוצה להציג מהו.

<איריס פלורנטין: בשלב ראשון אנחנו דרשנו מהרשויות המקומיות להיכנס לעשייה של ה-500 ילדים הראשונים לצאת לדרך, כשאנחנו מדברים על ילדים מגיל 0 עד 9, כשמה מדובר?

<איריס פלורנטין: רשות מקומית צריכה להגיע למשפחות, להביא את הילד לדיון בוועדת תכנון וטיפול כדי לראות שהוא באמת זקוק להיות במשפחה אומנת, לדבר על הנזקקות של הילד והזכאות.

<איריס פלורנטין: לאחר הדיון בוועדת תכנון וטיפול מעבירים את החומר ל - - - האומנה, שהם יתחילו את התהליך של לאתר את המשפחה, לעבוד איתה ולתת לה את אפשרות העבודה.

<איריס פלורנטין: זה התהליך שאנחנו נמצאים בו כרגע.

<איריס פלורנטין: כרגע אנחנו נמצאים במצב, לפי הבדיקה האחרונה, כי התהליך הזה הוא כמה שלבים, אתם רואים, כבר בתוך המערכת הממוחשבת של המשרד יש לנו כבר 100 ילדים שנקלטו כבר לפי התהליך החדש מתוך התהליך שכבר העברנו ברשימות לרשויות המקומיות.

<איריס פלורנטין: זה לגבי מה שאנחנו בעצם עושים.

אלי אלאלוף: כמה רשויות מקומיות?

אלי אלאלוף: הם מפוזרים?

<איריס פלורנטין: בכל הארץ.

<איריס פלורנטין: יש רשויות שיש יותר - - -

אלי אלאלוף: יש דיווח מהרשויות שהתחילו לבקר את הילדים האלה?

אלי אלאלוף: לבדוק אותם?

<איריס פלורנטין: בוודאי, יש דיווחים, יש פרוטוקולים של ועדות תכנון טיפול.

<איריס פלורנטין: יש לנו גם דיווחים במסר.

<איריס פלורנטין: כשאני אומרת דיווחים במסר זה אומר שבמערכת הממוחשבת כבר מדווח ילד שאנחנו נותנים עליו תשלום שהוא כבר ילד במשפחת אומנה, זה כבר עברנו את כל התהליכים והילד כבר נמצא והמשפחה מקבלת כסף, כך שאנחנו כבר בתוך התהליך.

אלי אלאלוף: לגבי הקבוצה השנייה, 1,600?

<איריס פלורנטין: אנחנו בהדרגה נעשה את זה.

<איריס פלורנטין: כל שנה אנחנו נוסיף את הכמויות של הילדים שייכנסו לתוך התהליך ואנחנו נעשה את זה.

אלי אלאלוף: מה זה כל שנה?

אלי אלאלוף: למה זה לא בבת אחת?

<איריס פלורנטין: אנחנו צריכים לראות את הקצב שהרשויות נכנסות, כרגע זה התחלה.

<איריס פלורנטין: אני מקווה שתוך שנתיים-שלוש אנחנו נוכל לגמור את התהליך.

אלי אלאלוף: מה זה, 1,600 יישארו ללא טיפול שנתיים-שלוש?

<איריס פלורנטין: לא ללא טיפול.

<איריס פלורנטין: מדובר על ילדים שהרבה מהם מוכרים, יש טיפול, הם נמצאים במשפחות.

<איריס פלורנטין: אנחנו - - -

אלי אלאלוף: למה אי אפשר לעשות את זה בבת אחת?

אלי אלאלוף: זה כאילו כל רשות בממוצע בין 5 ל-10 ילדים.

<איריס פלורנטין: כדי לעשות את זה בבת אחת, זה לא רק עניין של היערכות של רשויות מקומיות, זה גם עניין תקציבי.

<איריס פלורנטין: זה לא סוד פה בחדר שאנחנו לא מגובים תקציבית בשביל כל המהלך הזה.

<איריס פלורנטין: כרגע יש לנו תקציב ל-500 הילדים הראשונים.

<איריס פלורנטין: ברגע שיהיה תקציב נוסף וניכנס לתהליך מוגבר מאוד מוגבר נוכל לעשות את זה בקצב - - -

אלי אלאלוף: זה רק בעיה תקציבית?

<איריס פלורנטין: הרבה מזה זה בעיה תקציבית.

אלי אלאלוף: הזיהוי, זה עולה כל כך הרבה כסף?

<איריס פלורנטין: זה לשלם, זה לא הזיהוי.

<איריס פלורנטין: ברגע שזיהינו את המשפחה צריך לשלם למשפחת האומנה את הכסף.

אלי אלאלוף: אז בינתיים משפחת האומנה מחזיקה את הילד ללא תשלום.

אלי אלאלוף: זה נראה לכם צודק המצב הזה?

<אביגדור קפלן: זה נראה לא סביר, אבל מצד שני אין תקציב לזה ו - - -

אלי אלאלוף: וכמה התקציב?

<איריס פלורנטין: 48 מיליון.

אלי אלאלוף: אני רוצה לקבל מסמך מסודר, כולל מאדוני המנכ"ל, כולל המספרים התקציביים ואנחנו גם נפעל בדרכנו בנוסף לדרכים שלכם כדי למצוא פתרון.

אלי אלאלוף: האופטימלי היה שכולם יזוהו ויטופלו בבת אחת, או בהדרגה במהלך השנה, אבל להשאיר ככה משפחות עם ילדים ללא השתתפות.

<אביגדור קפלן: המחסום העיקרי כרגע הוא תקציב.

אלי אלאלוף: אוקיי, אז אם נקבל מסמך אני מוכן להתמודד יחד עם חברת הכנסת קארין, אנחנו נעשה את הכול כדי שהם יטופלו.

אלי אלאלוף: מי החליף את גב' ליבוביץ?

<איריס פלורנטין: יושבת פה רחל איגר-לוין שהחליפה את שלווה ליבוביץ.

אלי אלאלוף: מה השם שלך?

<רחל איגר: רחל לוין-איגר.

אלי אלאלוף: ומאיפה את באה?

אלי אלאלוף: מהמשרד?

<רחל איגר: מהמשרד.

אלי אלאלוף: מהמחלקה גם?

<רחל איגר: משירות ילד ונוער, עבדתי עם ילדים נפגעי עבירה.

אלי אלאלוף: טוב, אז בהצלחה שיהיה לך, פעם ראשונה רואים אותך.

<נעה בן שבת: מונית כמפקחת ארצית?

<רחל איגר: מוניתי - - -

קארין אלהרר: אוקיי, הנה מינוי אחד.

אלי אלאלוף: יש לך משימה גדולה.

אלי אלאלוף: נעשתה עבודה גדולה גם לפני כן, אני שמח להגיד מילים טובות על גב' ליבוביץ, באמת, את נכנסת למשימה לא קטנה.

אלי אלאלוף: שיהיה לך בהצלחה.

<איריס פלורנטין: רישוי.

<איריס פלורנטין: קלטנו מפקח ארצי לנושא רישוי, הוא התחיל את עבודתו לפני שבועיים.

<נעה בן שבת: זה העובד האחראי?

<נועם פליק: זה הממונה על מערך הרישוי, לפי סעיף 21.

<איריס פלורנטין: קרן שארים.

<איריס פלורנטין: לאחר הדיון הקודם אנחנו תגברנו את הנושא של קרן שארים, אנחנו הוספנו חצי משרה של עובדת שנמצאת אצלי בתוך האגף, היא תעשה את העבודה.

<איריס פלורנטין: בנוסף לזה אנחנו עכשיו מוסיפים חצי משרה נוספת של סטודנט שכבר ראיינתי אותו וייכנס, כך שאנחנו מדברים לפחות בצד שלנו על משרה מלאה שתוכל לנהל את התהליך.

<איריס פלורנטין: אני מקווה שאנחנו נתקדם.

<איריס פלורנטין: לא נגמרו הצרות שלנו פה, כי יש גם גורמים נוספים שצריכים תוספת כוח אדם כדי לעשות את זה, אני משערת שנוכל להתגבר על זה.

<איריס פלורנטין: אני הוצאתי הנחיה, שכבר פועלת, להוציא הנחיות פעולה אחרת לפנימיות ולמקומות שהילדים נמצאים.

<איריס פלורנטין: כמו כן אנחנו כבר ישבנו והוצאנו הנחיה איך לעשות את הפעולה של לחלק את הכסף לפי התע"ס.

קארין אלהרר: היום יש צעיר שהגיע לגיל 18 והשתחרר לו סכום לא מבוטל של כסף, יש מישהו שעושה את זה היום?

<איריס פלורנטין: בצורה מדורגת?

קארין אלהרר: כן.

<איריס פלורנטין: עדיין לא.

קארין אלהרר: כשדיברנו על זה - - - מתי היה הדיון הקודם?

אלי אלאלוף: לפני שישה, שבעה חודשים.

אלי אלאלוף: ב-19 בנובמבר.

קארין אלהרר: ב-19 בנובמבר היה הדיון הקודם, כבר אז היו צעירים שידענו עליהם, שעומד להשתחרר להם סכום כסף גדול מאוד, אנחנו איבדנו אותם כי הם קיבלו בוכטה של כסף ולך תדע מה הם עושים איתה.

<איריס פלורנטין: אנחנו התקדמנו - - -

קארין אלהרר: אתם אמרתם שבאותו יום אתם פותרים את זה.

אלי אלאלוף: הנושא שעלה בזמנו, אני לא יודע אם המנכ"ל מודע לזה, אנחנו דיברנו על הצעירים בני 18, כשהם מגיעים לגיל הזה משתחרר להם הרבה כסף ולא תמיד הם מוכנים להתמודד עם הסכום ואז בדרך כלל הוא מנוצל במקרים רבים לרעה, ואז ביקשנו שיהיה ליווי כדי שההוצאות שלהם לא יהיו מבוזבזות בצורה שקשה למצוא את הסכום הזה בחזרה בחיים.

אלי אלאלוף: לכן ביקשנו שהמערכת תבדוק את האפשרות הזאת, שמי שמקבל את הסכום הזה יקבל הדרכה וליווי כלשהו.

אלי אלאלוף: זה כל יום יש מקרים כאלה, כל יום מגיעים לגיל 18 והם מגיעים לזה.

אלי אלאלוף: שוב פעם, זו ריצת אמוק שצריכה להיות כדי למנוע שצעירים וצעירות ייפלו למצב שיש להם גם כסף וגם הם לא יודעים מה לעשות איתו.

אלי אלאלוף: זה לא דבר שמתחיל בגיל 18, זה יכול להתחיל לפני כן, ההדרכה שלהם.

<איריס פלורנטין: אנחנו עושים את זה, זה מה שהתחלתי להגיד.

<איריס פלורנטין: כל מה שבזירה שלנו נעשה.

<איריס פלורנטין: ביום שיצאנו מפה יצאו הנחיות לפניות, יצאו הנחיות לכולם, איך עושים את ההכנה לילד לצאת לחיים עצמאיים יותר עם ניצול נכון יותר של הכסף.

<איריס פלורנטין: כל זה נעשה כולל לקלוט את כוח האדם הרלוונטי, אבל יש פה עוד שני צמתים שצריך לטפל בהם.

<איריס פלורנטין: יש צומת של האפוטרופוס הכללי שרוצים תוספת תקציב כדי לבצע את הפעולה, בנוסף לזה צריך להעביר את הכסף לקרן אחרת כי יש מס הכנסה כשהכסף יושב מעבר לגיל 18 ואנחנו צריכים את רשות המסים.

<איריס פלורנטין: יש כאן שתי כתובות נוספות שאיתם אנחנו כרגע במשא ומתן.

<איריס פלורנטין: ההנחיה יצאה, אבל יש לנו כרגע קשיים בשני המקומות האלה.

קארין אלהרר: אדוני, אני חייבת לומר, זה לא דבר חדש, הרי לא המצאנו את זה בדיון.

קארין אלהרר: זה משהו שהיה בהוראת תע"ס שנים, שפשוט לא אכפו אותה ובינתיים הולכים לאיבוד צעירים וצעירות.

אלי אלאלוף: כל הביטחון שלהם יורד לטמיון.

קארין אלהרר: אני לא מצליחה להבין קודם כל למה בכלל היינו צריכים את הדיון הזה כדי להציף את זה, זה כתוב בהוראות של משרד הרווחה, לא אני כתבתי אותן.

קארין אלהרר: וכמה חודשים פנינו וביקשנו.

קארין אלהרר: אז ההנחיה והליווי שאתם נותנים בתהליך הם מצוינים וחשובים, אבל אלה שנמצאים היום בצומת, מה עושים איתם?

קארין אלהרר: זו השאלה שלי.

קארין אלהרר: הרי הליווי הזה הוא לאורך זמן, אי אפשר לחנך ילד להתנהל עם כסף בשבוע.

<איריס פלורנטין: הליווי הזה הוא לאורך כל חייו בפנימייה, מגיל 17 מתחילים את הליווי עד שהוא מגיע - - - זה שנה של ליווי.

קארין אלהרר: זה שנה של ליווי, ממתי התחיל הליווי הזה?

<איריס פלורנטין: לפני כמה חודשים.

קארין אלהרר: זה מה שאני אומרת, יש צעירים וצעירות שלאורך התקופה שלהם לא היה להם את הליווי, מה עושים איתם?

אלי אלאלוף: חוץ מזה, אם אתם נתקלים שבמערכת יש דברים שלא עוברים, למרות התערבותכם, אז הוועדה, זה תפקידה.

אלי אלאלוף: תעדכנו אותנו בזמן ואנחנו נזמין אותם לדיון.

<אביגדור קפלן: אני לא מבין איך נעשה ליווי רטרואקטיבי.

קארין אלהרר: זה בדיוק מה שאני אומרת, אין לכם דרך, אבל כן יכול להיות לכם אדם שיעמוד בפרץ ויגיד 'אדוני, יש לך 400,000 שקל ואתה צריך להגיד לי מה אתה עושה עם הכסף', 'אתה רוצה לימודים?

קארין אלהרר: תקבל כסף ללימודים'.

אלי אלאלוף: אני שוב חוזר, אתם נתקלים בבעיות במערכות המקבילות, אתם לא מצליחים לשכנע, לא מבינים, תביאו את זה לדיון בוועדה, אנחנו נזמין אותם ונעמוד על הדרישות המתאימות.

אלי אלאלוף: תבינו, ילד שמוצא את עצמו עם מאות אלפי שקלים מהיום למחר, גם אם הדרכה ואני סומך על זה שנעשתה לפחות בזמן האחרון, זה ממש - - -

<אביגדור קפלן: לדעתי זה משוחרר לו בסכום אחד, במכה אחת, לשימושו.

אלי אלאלוף: כן, זה נורא.

קארין אלהרר: ושמענו עדויות של צעירים וצעירות שאמרו 'הנה, סוף סוף קיבלנו מלא כסף', הם בזבזו את זה על נסיעות לחו"ל מוגזמות, על סמים.

<אביגדור קפלן: למה לא לתקן שזה ישוחרר בהדרגה?

קארין אלהרר: אבל זה קיים היום בהוראות התע"ס, פשוט אין לכם את כוח האדם שיעמוד בפרץ.

<אביגדור קפלן: נלמד את זה.

אלי אלאלוף: לגבי התקנות השונות שהתחייבתם לספק, איפה אנחנו עומדים?

<נועם פליק: עורך דין נועם פליק מהלשכה המשפטית במשרד העבודה והרווחה.

<נועם פליק: אז באמת היינו צריכים להכין שבעה סטים של תקנות, אבל איחדנו את גוף מפעיל אז זה יצא חמישה.

<נועם פליק: אני אפרט את התקנות.

<נועם פליק: תקנות אומנה של הכשרת מפקחים.

<נועם פליק: זו תכנית ההכשרה של המפקחים של המשרד על האומנה, התקנות פורסמו בחודש שעבר ברשומות, התקנות האלה קיימות, הן לא היו צריכות אישור ועדה, אז הן פורסמו.

<נועם פליק: תקנות אומנה של בקשה לרישיון, זה מה תכלול הבקשה וכל המסמכים שיש לצרף אליה.

<נועם פליק: התקנות האלה דורשות את אישור הוועדה, התקנות האלה נמצאות בישורת האחרונה במחלקת נוסח החוק במשרד המשפטים ואחרי האישור שלהן נוכל להביא אותן לוועדה.

אלי אלאלוף: כמה זמן?

אלי אלאלוף: משרד המשפטים ביקש זמן?

אלי אלאלוף: כשאתם מעבירים, יש לי יותר מדי, בערבית מרוקאית שלי, אתם נהייתם הקיר הנמוך, כולם מטפסים עליכם.

אלי אלאלוף: אז אומרים, שלחנו למשרד המשפטים וחנון ורחום.

אלי אלאלוף: תעבירו למשרד המשפטים ותקבעו לוח זמנים.

אלי אלאלוף: משרד המשפטים נהיה צוואר בקבוק בלתי נסבל, הכול עליו, אז תעשו את זה בלוח זמנים ותעבירו לנו גם את לוח הזמנים ואנחנו גם נתערב עד לשרה אם צריך.

<נועם פליק: אנחנו לא יכולים לקבוע למשרד המשפטים, למחלקת - - -

אלי אלאלוף: אתה לא קובע, אתה מבקש ממשרד המשפטים, 'העברתי לך בראשון ל-, מתי אני מקבל את זה חזרה?'

<נועם פליק: יצאה הנחיה של המשנה ליועץ המשפטי לממשלה, שאמור לקחת עד 90 ימים.

קארין אלהרר: מתי העברתם?

אלי אלאלוף: אתה עברת את ה-90 יום?

<נועם פליק: היו התכתבויות, כל מיני, הם החזירו לנו עם הערות, אנחנו החזרנו להם, אז אני לא יודע ממתי לספור את ה-90 יום.

אלי אלאלוף: זה 90 יום מסוף ההתכתבויות, אני מבין?

<נועם פליק: אני מניח שכן, אבל שוב פעם, זה נשלח אליהם באמצע חודש שעבר, ההערות לא היו דרמטיות, זה ממש מינורי, אני מניח שבזמן הקרוב זה יגיע חזרה.

קארין אלהרר: זמן קרוב זה לא מועד.

אלי אלאלוף: יש לי מועד.

אלי אלאלוף: אם תוך שבועיים אתה לא מקבל אתה כותב לי מכתב ואני אתערב.

<נועם פליק: בנוסף תקנות אומנה של גוף מפעיל, שזה באמת כולל את סעיפים 49(א)(4), 49(ה) ו-58(ב), שזה גם כוח האדם העומד לרשות הגוף המפעיל, תיק אישי, שמירה והמחיקה שלו, שזה תקנות שדורשות גם התייעצות עם שרת המשפטים וגם את אישור הוועדה.

<נעה בן שבת: אבל התקנות האלה, היו אמורים להתקין אותן עד יום התחילה.

<נועם פליק: נכון.

<נועם פליק: זה גם עבר למחלקת הבניית החקיקה במשרד המשפטים, זה גם משהו שבישורת האחרונה, אני אדווח בעוד שבועיים לוועדה גם - - -

<נעה בן שבת: הבניית החקיקה זה - - -

<נועם פליק: לא, הבניית החקיקה זה מחלקת נוסח החוק, שינו לה את השם.

<נועם פליק: כמובן זה גם דורש את אישור שרת המשפטים אז אנחנו במקביל גם נשלח אליה אישור משר העבודה והרווחה לשרת המשפטים לקבל אישור קיום היוועצות.

אלי אלאלוף: אני לא יודע מה מקדים למה, זה מציאת השם לפני שמקימים את השירות?

אלי אלאלוף: או השירות לפני שמקימים?

<נועם פליק: השירות קיים כבר שנים.

<נועם פליק: תקנות אומנה תשלומים למשפחת האומנה, שזה כולל גם את סוגיית התשלומים והמועדים.

<נועם פליק: זה גם דורש את אישור הוועדה, זה גם היו תקנות ראשונות שהיו אמורות להיכנס לפני כניסת החוק.

אלי אלאלוף: ואם היית הופך את זה מתקנה לנוהל, לידיעת הוועדה, זה לא היה יותר זריז?

אלי אלאלוף: זה נוהל שלכם.

אלי אלאלוף: יש דברים שממש הגענו לבירוקרטיה מטורפת.

אלי אלאלוף: מה סך הכול היה?

אלי אלאלוף: שמשפחה תגיש חשבונות ותקבל את הכסף שלה בזמן המהיר ביותר.

אלי אלאלוף: עד שזה עובר דרך משרד המשפטים וזה וזה, אז באמת - - -

קארין אלהרר: אדוני צודק, אבל הבעיה היחידה שאם זה בנוהל הם יוכלו לשנות את זה כל יום ראשון בבוקר.

אלי אלאלוף: שישנו.

אלי אלאלוף: אני סומך על הפקידים שיהיו בני אדם, אז מה ישנו?

אלי אלאלוף: אם ישנו.

אלי אלאלוף: אני חושב שאנחנו - - -

<קריאה: עוד בירוקרטיה.

אלי אלאלוף: זה מטורף.

אלי אלאלוף: הוצאות קטנות.

אלי אלאלוף: פעם בא מאיזה סקטור שנקרא חצי פרטי חצי ציבורי, אבל בעיקר מסודר, לא חיפשתי חוקים כל הזמן.

אלי אלאלוף: ופה תקנות ותקנות של משרד המשפטים ואנחנו לא יודעים - - -

קארין אלהרר: אדוני, אבל אז הם לא יהיו חייבים לעבור דרך הוועדה.

אלי אלאלוף: הם יבואו, אנחנו נרשום שגם הנהלים יבואו לידיעת הוועדה.

<קריאה: אבל אתם צריכים לתקן חקיקה ראשית.

אלי אלאלוף: שוב, זו הערה כללית, אני מרגיש שמאז שאני פה אני נהייתי בירוקרט מטורף, מסוכן לאזרח.

אלי אלאלוף: זה מכביד, מכביד.

אלי אלאלוף: אז זה נכון שזה מעוגן בחוק וזה, אבל בסוף אף אחד לא נהנה מהחוק הזה.

אלי אלאלוף: זה נראה לי הכבדה מטורפת.

אלי אלאלוף: אני מכיר את הנושא הזה כי כשהייתי בתפקידי הקודם כולם באו, אז הקמנו קרן שנותנת מקדמות למשפחות.

אלי אלאלוף: אנחנו מתקנים בצורה מסורבלת את המערכת.

קארין אלהרר: אדוני, אפשר פשוט לעמוד בלוחות זמנים ואז - - -

אלי אלאלוף: אני לא מאמין שהם מתבטלים.

אלי אלאלוף: אני רואה את הפקידים שלנו - - -

<כרמית פולק-כהן: אבל להכין את ה - - - של החוק בתשעה חודשים כדי שהם יוכלו ל - - - מאז התשעה חודשים עבר עוד חצי שנה.

אלי אלאלוף: את מאמינה שאף אחד לא עבד שם במשרד?

<כרמית פולק-כהן: לא 'לא עבד', אבל אני מאמינה שצריך - - -

אלי אלאלוף: אז אני אומר, בואו נקל על הבירוקרטיה.

אלי אלאלוף: זה תלוי בנו.

אלי אלאלוף: הרצון שלנו הוא לעשות מסודר, בסוף הסדר חונק את הפעולה בעצמה.

<נועם פליק: אני לא חושב שזה בסדר תעדוף נמוך במשרד, זה בסדר תעדוף גבוה.

אלי אלאלוף: אני לא הטלתי ספק ולא מטיל.

קארין אלהרר: לא, אבל איפה זה נופל?

קארין אלהרר: באמת אני שואלת.

קארין אלהרר: כי אני יודעת שלכם היה נוסח, איפה זה נופל?

<נועם פליק: בהתכתבויות, שוב פעם, גם עם גופים אחרים, גם עם משרד המשפטים, גם אצלנו במשרד היו כל מיני עמדות חלוקות, נכנסו גם פרסונות חדשות לתפקיד.

קארין אלהרר: אבל אדוני מבין שאם יש דעות חלוקות בתוך המשרד נוהל לא היה משפר את זה.

<נועם פליק: גם התקנות של הנציב - - -

אלי אלאלוף: את יודעת למה?

אלי אלאלוף: כי הם יודעים מראש שהמסלול אחר כך, יהיו התנגדויות למעלה, יהיו התנגדויות בצד, יהיו במשרד המשפטים, אצל המנסחת, אצל זה ואצל זה.

אלי אלאלוף: מספר המושגים החדשים שאני מכיר בגיל שלי אני בהלם.

אלי אלאלוף: אני לא בא מהסקטור הציבורי הזה, זה נראה לי מטורף.

אלי אלאלוף: להוציא נוהל.

אלי אלאלוף: אני יכול להוציא נוהל בתפקידי הקודם ב-24 שעות.

אלי אלאלוף: תגידו א', ב', ג', שלום.

אלי אלאלוף: כן, לא.

אלי אלאלוף: אי אפשר.

אלי אלאלוף: ופה זה משרדים שלכל אחד יש סדר והסדר הולך ונהיה מסורבל.

אלי אלאלוף: אני לא יודע, אני מאלה שמעדיפים להתחיל - - - למה ממנים פקידים עם אחריות, עם תפקיד, עם שכר ועם הכול?

אלי אלאלוף: כדי שיהיו אחראים למעשיהם.

<נעה בן שבת: אדוני, למעשה היום יש נוהל, זאת אומרת התע"ס נותן מענה, גם - - -

<נועם פליק: לגבי התשלומים הוא נותן.

אלי אלאלוף: אז למה התקנות?

<נעה בן שבת: התקנות, ביקשו את הדברים לדיון בוועדה בנושא של סוגיית תשלומים והנושא של מנגנון העדכון שלהם, להבטיח שיהיה עדכון כל הזמן, שזה לא יהיה תלוי ברצון מנכ"ל המשרד לעדכן את הסכומים.

אלי אלאלוף: אז הנה, אנחנו בולמים ככה את מנכ"ל המשרד.

אלי אלאלוף: אז אל תדאג, לא תעבוד קשה כי בולמים לך את העבודה.

אלי אלאלוף: מה פתאום?

אלי אלאלוף: חבר'ה, זה פשוט - - - אני אומר לכם, תזהירו אותי בדיונים אחרים או גם פה, מה אנחנו יכולים להקל על הבירוקרטיה, אני איתכם מראש, בלי להתבייש.

<נועם פליק: אני רק אשלים את העדכון לגבי התשלומים.

<נועם פליק: קיימת טיוטת נוסח שהיא יחסית די סופית, היא הועברה להתייחסות אגפי התקצוב במשרד והגורמים המקצועיים.

<נועם פליק: במקביל זה הועבר גם להערות של משרד המשפטים, למחלקת ייעוץ וחקיקה, קיבלנו את ההערות שלהם ולאחר מכן כמובן צריך להעביר את זה למחלקת הבניית החקיקה.

<נועם פליק: תקנות נציב תלונות ילדים, שגם התקנות האלה דורשות את אישור הוועדה.

<נועם פליק: הטיוטה הייתה מוכנה לפני הרבה זמן, היא הועברה לכלל הגורמים, התקבלו הערות מכלל הגורמים, במקביל אנחנו מקיימים את השולחנות העגולים יחד עם כל הגורמים המקצועיים שנוגעים בדבר, באמת כדי להתאים את הנוסח שיהיה נוסח ייחודי לתפקיד הזה.

<נועם פליק: אנחנו גם מחכים לאותו נציב - - -

אלי אלאלוף: זה בדיוק המשפט שנבהלתי, פחדתי ממנו.

אלי אלאלוף: עכשיו נחכה לו והוא ישנה לנו את התקנות.

<נועם פליק: לא, אנחנו מתקדמים, כמו שאיריס אמרה, שתהיה תורה סדורה של העבודה, לפיה וממנה אנחנו נגזור את התקנות ו - - - איתו ובלעדיו, ואם התקנות יהיו מוכנות הן יעברו.

אלי אלאלוף: אני גם בעד, בלעדיו בשלב זה.

<נועם פליק: רק עוד דבר, סוג אחד של תקנות זה תקנות רשות, לעניין ניהול מאגר מידע במשרד, לגבי משפחות האומנה.

<נועם פליק: התקנות האלה, בשל באמת סד הזמנים לחוץ, לא מותקנות כרגע, אלה תקנות רשות.

<נועם פליק: למשרד יש הרבה מאגרי מידע, אנחנו יודעים איך לעשות מאגרי מידע, הם יהיו בעתיד.

<נועם פליק: רק לפרוטוקול אני אציין שיש החלטת ממשלה, 2558, מאפריל 2017, לעניין תקנות של כלל משרדי הממשלה שלא עודכנו, בעקבות הוועדה לביקורת המדינה, בראשותה של קארין, והמשרד התחייב להתקנת התקנות של אומנת ילדים עד לחודש מרץ 2018, ותקנות לעניין נציב תלונות, התקבל אישור לספטמבר 2018.

<נעה בן שבת: גם תקנות שהוועדה קבעה להן, החוק קובע להן מועדים עד יום התחילה והחוק נכנס לתוקף.

<נועם פליק: נכון, אבל לכלל משרדי הממשלה יש תקנות שהם לא מיישמים אותם.

<נועם פליק: זו הייתה החלטת ממשלה, שזה הדד ליין של התקנות, שמשרדים שלא מיישמים אותן, הם צריכים לעמוד בזה.

קארין אלהרר: כל התקנות שהיו להם על השולחן, לא רק התקנות האלה, אבל אתם כמובן תתקינו אותן הרבה קודם.

<נועם פליק: אנחנו בשאיפה.

<נועם פליק: שוב פעם, גם הכשרת מפקחים, זה כן פורסם כבר.

<נועם פליק: זה לא שאנחנו לא עובדים, אנחנו עובדים ומנסים לקדם כמה שיותר.

<נעה בן שבת: אבל למשל תקנות שנוגעות לסודיות ולשמירת תיק אישי, אלה דברים - - -

<נועם פליק: זה של הגוף המפעיל.

<נעה בן שבת: כן, הן של הגוף המפעיל, אבל בינתיים בעצם אנחנו פועלים באיזה חלל, בלי תקנות, אין הוראות שמסדירות את הדבר הזה ונוצרת איזה שהיא בעיה בחלל הזה.

<נועם פליק: הגופים המפעילים גם פעלו לפני החוק.

קארין אלהרר: בסדר, כל הסוגיה הייתה לפני החוק, אז מה?

<נועם פליק: אלה תקנות שהן באמת כבר מוכנות והן בישורת האחרונה במחלקת הבניית החקיקה, זה משהו שיכול, ברגע שמאשרים את זה, להגיע לוועדה.

<נועם פליק: אני רק רוצה לעדכן לעניין הדרכון.

<נעה בן שבת: גם קיבלנו הערה בעניין הזה מהסיוע המשפטי.

<נועם פליק: נכון.

<נועם פליק: רשות האוכלוסין וההגירה, הייתה לה בעיה עם הסעיף הזה בתוספת הראשונה של החוק, עם הסעיף שקובע הוצאת דרכון למשפחות אומנה.

<נועם פליק: היו להם כל מיני סיבות, שאחת הסיבות - - -

קארין אלהרר: איפה הם היו בזמן חקיקת החוק?

קארין אלהרר: כי למיטב זיכרוני הם היו בדיונים, בשעתו לא הייתה להם בעיה.

<נועם פליק: הם היו בדיונים רק בנושא של התושבות.

<נעה בן שבת: משרד הפנים היה מעורב גם כ - - -

קארין אלהרר: בוודאי שהם היו מעורבים.

<נועם פליק: בעניין של התושבות הם היו - - -

אלי אלאלוף: רואים, כמה המשרדים גדולים, זה על חשבון התיאום בתוך המשרד.

<נועם פליק: אני לא יכול לדבר בשמם, אבל עיקר הבעיה שלהם הייתה שאם למשפחת אומנה, בהסכם עם האומנים, יש הגבלה על יציאה לחו"ל או על הוצאת דרכון, פקיד הרישוי ברשות האוכלוסין לא אמור לדעת ולא יכול לדעת על ההגבלה הזאת.

<נועם פליק: בנוסף הם אומרים שיש פסיקה שהוצאת דרכון זה לא חלק מענייני יום יום.

<נעה בן שבת: הוא נמנה במפורש.

<נועם פליק: אני יודע, אבל הם אומרים שזה נוגד פסיקה.

קארין אלהרר: אבל יש חוק, הוא גובר.

<נועם פליק: שוב פעם, אני אומר את העמדה שלהם, אנחנו הגענו איתם כרגע ל - - -

<נעה בן שבת: החוק פירש, הוא אמר פעולות יום יום גם וגם התוספת.

<נועם פליק: אני יודע, אבל שוב פעם, זו הייתה העמדה שלהם, למה פקידי הרישוי לא הוציאו דרכונים.

<נועם פליק: יחד עם זאת אנחנו הגענו איתם לאיזה שהוא הסדר כרגע, יצאה הנחיה שמעדכנת את כל הלשכות שלהם וכל מקרה שמוגשת בקשה לדרכון הבקשה לא תהיה סירוב אוטומטי, זה יגיע להתייעצות של המטה ביחד עם הלשכה המשפטית של משרד העבודה והרווחה לבחינה של הנושא ו - - -

קארין אלהרר: אני לא מאמינה.

<קריאה: עד אז משפחה תיסע ותחזור - - -

<נועם פליק: זה לא נכון, היה לנו מקרה השבוע שתוך ארבע שעות אושר.

<קריאה: אחד.

<נועם פליק: מקרה ספציפי, כי ההנחיה יצאה לפני שבוע.

קארין אלהרר: עורך דין פליק, זה רק בגלל שהלשכה שלי התערבה ודיברה עם ראש המטה של שר הפנים.

קארין אלהרר: זה לא בגלל שהמשפחה הסתדרה.

<נועם פליק: זה אני לא יודע, אני יודע שרשות האוכלוסין, הלשכה המשפטית שלהם, התקשרה אלינו - - -

קארין אלהרר: יכול להיות שפספסתי איזה שיעור במשפטים, אם יש הוראת חוק מפורשת אין פה מקום לפרשנות, הם לא אמורים להפעיל שיקול דעת, שום דבר לא אמור לעבוד בצורה כזאת.

<אביגדור קפלן: למה שנענה בשמם?

<אביגדור קפלן: צריך להזמין אותם לדיון כאן, שיענו.

<נועם פליק: אני מסכים, אני לא יכול לדבר בשמם.

<נעה בן שבת: אבל הטענה שהם לא יודעים על הגבלות שיש על הוצאת - - -

<נועם פליק: בהסכם עם האומנים.

<נעה בן שבת: בעניין הזה איך אתם מתכוונים לטפל?

<נועם פליק: אין לי תשובה כרגע.

<נעה בן שבת: כי צריך גם את העניין הזה להסדיר.

<נועם פליק: נכון, יכול להיות שבתעודה יהיה רשום או משהו כזה.

<נועם פליק: עוד דבר שחברת הכנסת אלהרר שאלה, לגבי יידוע.

<נועם פליק: אני יכול לעדכן מה אנחנו, בתור הלשכה משפטית, עשינו.

<נועם פליק: אנחנו מעבירים הדרכות גם לכל הגופים המפעילים, העברנו הדרכות, גם למנחות אומנה, גם בקורסים של מנחות אומנה בבית הספר המרכזי של משרד העבודה.

<נועם פליק: העברנו הדרכות, הלשכה המשפטית העבירה הדרכות למחלוקת לשירותים חברתיים, לכל העובדים שעוסקים בתחום.

<נועם פליק: הייתה הדרכה של היועצת המשפטית של המשרד לשופטים, שופטי נוער ושופטי משפחה, העברנו הדרכות לכל פקידי סעד לחוק הנוער, עובדים סוציאליים לחוק הנוער ועובדים סוציאליים לעניין סדרי דין, שזה גם במשרד וגם במחלקות.

<נועם פליק: זה מה שאנחנו בתור הלשכה המשפטית עשינו לגבי יידוע.

<נועם פליק: אני מניח שרחל ואיריס יפרטו בהמשך לגבי שאר היידוע.

אלי אלאלוף: סליחה שאני מגיב באיחור, הייתי מאוד רוצה לדעת מה קרה או מה ההבדל בשירות שאתם נותנים רגיל באומנה לילדים שנמצאים במסלול הרגיל לעומת אלה שגיליתם בזמן האחרון, האם הם קיבלו טיפול, היו במצב טוב?

אלי אלאלוף: יכולתם להשוות?

אלי אלאלוף: תעשו איזה בדיקה בין אלה שהיו במסלול לבין אלה שנמצאו באיחור.

אלי אלאלוף: תבדקו את זה, זה אולי אחד הנושאים שיאפשר לנו גם לבקש תקציב מיוחד, מה המצב שלהם, האם המצב היה, לא עלינו, אני מקווה שלא קשה, מצב מוזנח.

אלי אלאלוף: תעשו הערכת מצב והשוואה עם אלה שנמצאים במסלול הרגיל, זה יכול לעזור לנו.

אלי אלאלוף: זה לא חייב להיות דוקטורט, אל תפילו על זה על איזה מחלקת מחקר, אלא סוקרים שיעשו את זה בצורה מהירה ועניינית.

אלי אלאלוף: זה ייתן לנו גם נתונים כדי לשכנע את המערכת לתקצב, כי נראה לי שחלקם בוודאי היו במצב שזקוקים להתערבות מיידית, הלוואי שאני טועה.

אלי אלאלוף: יש עוד נושאים שהיית רוצה תשובות?

<נעה בן שבת: השאלה אם יש עוד בעיות שעולות ביישום.

<נעה בן שבת: אנחנו שמענו פה על הנושא של הדרכונים במשרד הפנים, אבל השאלה, גם בדיונים לקראת הצעת החוק עלו בעיות של יידוע בין הנהלת בתי משפט לבין כל מיני מערכות של קופות החולים, כל מיני קצרים שנוצרים במערכת והשאלה אם יש מישהו שעוקב אחרי הדברים, שמרכז אצלו תלונות ובודק אם באמת נעשתה היערכות מתאימה אצל הגורמים השונים.

אלי אלאלוף: עבודה בין המשרד לבין העמותות המפעילות.

אלי אלאלוף: זה אולי גם נושא שהיינו רוצים לקבל מכם או מהעמותות עצמן דיווח.

אלי אלאלוף: בואו נתחיל.

<נורית גרינולד: נורית גרינולד, מנהלת מט"ב, השירות לאומנה.

<נורית גרינולד: אנחנו עובדים באומנה בצפון.

<נורית גרינולד: אנחנו עוד לא קיבלנו אף ילד עד היום שהיה בקצבת ילד נטוש ועבר לאומנה.

<נורית גרינולד: עדיין לא קיבלנו, בטח נקבל בזמן הקרוב, אבל אני הבנתי שעוד אין.

<נורית גרינולד: אני עוד פעם רוצה להעלות נושא שכל פעם אנחנו מעלים אותו מחדש - - -

אלי אלאלוף: אני רוצה להבין את השאלה הזו, מה זה אומר?

אלי אלאלוף: זה אומר שמה-500 ילדים שהוחלט לטפל אף אחד לא הגיע מאזור הצפון אליכם?

<נורית גרינולד: לא, אליי לא.

<נורית גרינולד: עד היום.

אלי אלאלוף: למה?

אלי אלאלוף: אפשר לקבל תשובה?

<נורית גרינולד: אני לא יודעת, אין לי תשובה.

אלי אלאלוף: אין לכם תשובה?

<נורית גרינולד: לי אין.

אלי אלאלוף: לא, הבנו, אבל מהמשרד.

<רחל איגר: לגבי קצבת ילד נטוש, אני מניחה שאת כולם אנחנו מכירים במחלקות.

<רחל איגר: לגבי הצפון - - -

<נורית גרינולד: אני רוצה עוד להוסיף משהו, כי זה חשוב לי מאוד.

<נורית גרינולד: כרגע נכון להיום בכל הארץ, ואנחנו כל פעם חוזרים על זה שוב ושוב, יש יותר מ-280 ילדים שאין להם הועדות, בכל העמותות, בכל הגופים המפעילים.

קארין אלהרר: חשבתי שזו הייתה בעיה רק של אור שלום.

<נורית גרינולד: לא, זה של כולם, דיברנו על זה בבוקר.

<נורית גרינולד: אצלנו במט"ב יש 80 ובכל עמותה, אנחנו עשינו איזה שהוא סקר, יש ילדים בלי הועדות.

<נורית גרינולד: זה עוד פעם בעיה של השלטון המקומי ודיברנו על זה כמה פעמים, לא ייתכן שילדים יהיו בלי הועדה, כי גם המשפחות ללא ביטוח וגם העמותות וגם הילדים, וזו בעיה מאוד מאוד רצינית.

אלי אלאלוף: איך מסבירים את זה?

<איריס פלורנטין: אני רוצה לתאר תהליך שאנחנו נכנסנו לתוכו ובכל מקרה כשיש בעיה כזאת אני באמת מציעה לפנות, כשעמותות פונות אנחנו עושים את זה, אנחנו גם עושים את זה באופן קבוע.

<נורית גרינולד: אנחנו פנינו.

<איריס פלורנטין: אני אבדוק אחר כך למי פנית ולמה זה לא טופל, הדברים צריכים להיות מטופלים, אבל אני כן רוצה להגיד שמה שהשתנה, אנחנו נכנסנו לתהליך של השמות ממוחשבות שמשנה לחלוטין את קצב העברת התקציב, את השקיפות של לראות את התהליכים, שבעצם מדובר על מערכת, במקום שהרשות המקומית מעבירה לנו את המסמכים בנייר ואנחנו אחר כך מקלידים ויש מקום לטעויות, המערכת קלטה כרגע ב-30 ומשהו רשויות מקומיות.

<איריס פלורנטין: אנחנו עובדים מאוד מהר, אנחנו עובדים יחד עם השלטון המקומי, זה מהלך מאוד גדול, מגייסים את כל חברות המחשוב והפעולה נעשית באופן מרוכז ומאוד מהיר, מה שאומר שהרשות המקומית מקלידה את ההשמה על המסך שלה, אם יש שגיאה זה ישר קופץ לה חזרה.

<איריס פלורנטין: הם לא משחררים את זה ללא שגיאה, הם מתקנים את זה על המקום וזה מעביר את המסלול הרבה יותר מהיר והתשלום יבוצע יותר מהר, אנחנו כבר בתוך התהליך הזה.

אלי אלאלוף: ולתקופת המעבר זה אומר - - -

<איריס פלורנטין: היא שמה לי פה משהו, או שלא שמו דוגמה.

<איריס פלורנטין: כולם יודעים פה בחדר שאני בדקתי את הדברים עד הסוף.

<איריס פלורנטין: כששמים לי פה משהו, זה נחמד לשים את העובדות פה ולא להגיד אותן קודם, הייתי יודעת אותם קודם הייתי בודקת אותם.

<אפרת לוי שביט: הדברים, גם אם נבדקו הם לא נפתרו.

<אפרת לוי שביט: גם באור שלום, גם אם הדברים נבדקו הם לא נפתרו, עדיין באור שלום יש לנו 80 הועדות חסרות.

<איריס פלורנטין: אני לא רוצה לפתוח את הדיון פה.

<איריס פלורנטין: באמת לא כדאי.

<אפרת לוי שביט: בסדר, גם אם זה נבדק זה עדיין לא טופל.

אלי אלאלוף: איריס, תגובת הזעם שלך לא במקום.

אלי אלאלוף: אני מצטער להגיד לך, כי הבעיה זה הילד.

<איריס פלורנטין: לא, אני רוצה להסביר.

אלי אלאלוף: אני לא מתעניין באדמיניסטרציה.

אלי אלאלוף: אתם רואים?

אלי אלאלוף: הבירוקרטיה הפכה לערך עליון, הערך העליון זה הילד.

אלי אלאלוף: אם אין לו ביטוחים, הוא לא מקבל את ההצבה שלו, לא מקבל את השירותים שלו, הוא סובל, לא הבירוקרטיה.

אלי אלאלוף: אז תסדרו את הבירוקרטיה, שהמחשב יקפוץ לנו - - -

<איריס פלורנטין: אני האחרונה ש - - -

אלי אלאלוף: חבר'ה, תשימו את זה בפרופורציות.

<איריס פלורנטין: אני אגיד למה הגבתי ככה, כי אני חושבת שלעורר את זה פה - - - אני באופן אישי העברתי - - -

אלי אלאלוף: זה בדיוק המקום.

אלי אלאלוף: אני מצטער להגיד לך, אני חושב שזה המקום.

אלי אלאלוף: אנחנו נתייחס לזה עניינית, זה לא מקום לחלק נזיפות.

אלי אלאלוף: יש פה בעיה, מעלים בעיה, בצדק, תתמודדו איתה, גם אם את לא יכולה לתת תשובה במקום, תפקידך ללכת הלאה ולחפש את התשובה בהמשך.

אלי אלאלוף: אבל לא לאפשר לאנשים להעלות בעיות?

<איריס פלורנטין: בהחלט, אבל אני אומרת שאם היו אומרים לי את הבעיה מראש הייתי יכולה להתכונן.

<איריס פלורנטין: עכשיו אני לרגע אתייחס לתגובה של אור שלום.

<איריס פלורנטין: כולם יודעים פה בחדר שאני באופן אישי ביקשתי מהם את החומרים ולא תמיד קיבלתי את החומרים ומה שהיה אפשר, לפנים משורת הדין העברנו.

<איריס פלורנטין: אין ספק שלהעביר תשלום בתוך מערכות גדולות לוקח זמן, אבל עצם העובדה שאנחנו נכנסים היום, עם באמת המון לחץ ועם קצב מאוד מהיר להשמות ממוחשבות, זה יפתור את כל הבעיות.

<איריס פלורנטין: כמובן שיש בעיות, בעיות ספציפיות, נפתור אותן, אנחנו בתוך המהלך כרגע.

אלי אלאלוף: עוד נושאים שרציתם, שקשור לאומנה?

אלי אלאלוף: לא לבעיות הכלליות של הארגונים.

אלי אלאלוף: בואו נמשיך, התחלנו, הגברת בחולצה הכחולה, סליחה שאני - - -

<אפרת לוי שביט: אפרת לוי שביט, המנהלת של האומנה הטיפולית באור שלום.

<אפרת לוי שביט: יש לנו כמה נושאים שהיינו רוצים להבין קצת יותר.

<אפרת לוי שביט: כל מה שקשור באומנה עד גיל 21, אנחנו מוצאים את עצמנו מאוד מתקשים להבין איך מיישמים את החוק.

<אפרת לוי שביט: יש לנו כרגע רשימה של מספר נערים ונערות שהגיעו לגיל 18, אמורים לסיים.

<אפרת לוי שביט: יש כן הסכמה או הבנה של המחלקה לשירותים חברתיים שלנו בתוך תכנית טיפול שראוי שהאומנה תימשך עד גיל 21 ואנחנו תקועים במקום של מי מאשר את זה ומי מאשר את ההועדה, שזה דבר אחד.

<אפרת לוי שביט: סביב הדבר הזה יש המון שאלות שהן גם שאלות ברמה הטיפולית, לגבי תכנית טיפול, איך נבנית תכנית טיפול, איך מלווים נערים ונערות בגיל 18, כשיש להם עצמאות לקבל החלטות לגבי כל מיני דברים, הקשרים עם כפל קצבאות שאולי הם זכאים להן מול גורמים שונים, איך מלווי םאת זה מול הצבא.

<אפרת לוי שביט: מה המשמעות של זה.

<אפרת לוי שביט: אנחנו תקועים עם זה ואנחנו לא יודעים איך אנחנו מתקדמים עם זה.

<אפרת לוי שביט: זה נושא אחד.

אלי אלאלוף: אז הנושא האחד הזה זה טיפול עד גיל 21 וקצבאות עם צרכים מיוחדים.

אלי אלאלוף: אתם רשמתם את הנקודה הזאת, איריס?

<קריאה: זה בחוק אומנה.

<אפרת לוי שביט: זה בחוק אומנה, אבל אנחנו לפחות עוד לא הצלחנו ליישם אותו בהבנה מלאה של איך.

קארין אלהרר: באיזה מובן לא הצלחתם ליישם?

<אפרת לוי שביט: נשאלת השאלה מי כן מאושר, מי לא מאושר, מה הקריטריונים, מה זה אומר.

<אפרת לוי שביט: לא כל ילד שמוגדר כפוסט אשפוזי בהשמה שלו באומנה הטיפולית הוא בהכרח זכאי להמשך אומנה עד גיל 21, אז מה כן קובע את זה, מה לא קובע את זה.

<אפרת לוי שביט: ואם זה נקבע, מה נעשה עם הכסף שמועבר, האם הכספים מועברים למשפחה באותו אופן, האם חלק מהכספים נחסכים לבוגר, האם יש איזה שהוא שינוי.

<אפרת לוי שביט: צריך לבנות תכנית טיפול, לטפל בילדים בגיל 18 פלוס זה לא כמו לטפל בילדים עד גיל 18, יש להם כל מיני זכויות שלא היו להם קודם לכם.

<אפרת לוי שביט: איזה הכנה עושים את זה, איך מבנים את זה, בכל הרמות.

<אפרת לוי שביט: זה נושא שעדיין לא טופל, אנחנו נמצאים - - -

קארין אלהרר: זה צעירים שבהכרח עם אפוטרופוס לעצמם?

<אפרת לוי שביט: יש כאלה שכן.

<אפרת לוי שביט: אלה שהם לא אפוטרופוסים לעצמם זה פחות בעייתי, גם טרום החוק לא היינו בבעיה.

<אפרת לוי שביט: אלה שכן וזקוקים לליווי וזקוקים להמשך תכנית טיפול זה יותר בעייתי.

<אפרת לוי שביט: אני כן רוצה לציין שזה בעיקר בעייתי מכיוון שבשנים האחרונות כן הגיעו אלינו יותר נערים ונערות שנקלטו בגיל מאוחר, בגילאי 16 ו-17, מתוך מחשבה שהחוק הזה יאפשר טיפול עד גיל 21 ואנחנו כרגע תקועים עם מספר של ילדים שאנחנו לא יודעים איך לקדם את זה.

<אפרת לוי שביט: יש כל מיני דברים סביב זה.

<אפרת לוי שביט: לא יודעת אם לפרט את זה כרגע.

<אפרת לוי שביט: ברגע שנגמר הצו בגיל 18 צריך הסכמה של הילד להישאר, אם אין צו יש השתתפות הורים בהועדה, הורים שלא מוכנים להשתתף בהועדה, מי משלם, מאיזה תקציב זה נכנס.

אלי אלאלוף: אין לכם ישיבות שוטפות עם האגף, שהתלבטויות מסוג זה יוכלו לבוא לפתרון, להתמודדות, בישיבות עם האגף?

<אפרת לוי שביט: אני לא הוזמנתי לאחרונה לישיבה כזו.

<אפרת לוי שביט: יכול להיות שהייתה - - -

אלי אלאלוף: כמה גופים עוסקים באומנה?

אלי אלאלוף: ארבעה, נכון?

<נועם פליק: חמישה.

אלי אלאלוף: אז שהאגף יזמין אותם וישמע את הבעיות שלהם.

אלי אלאלוף: אני חושב שיש פה חומר שדורש תשובות.

אלי אלאלוף: התמודדות, לא רק תשובות במקום, יכול להיות שזה דורש היערכות אחרת.

אלי אלאלוף: אני מבקש שתקיימו את הדיון הזה עם האגף, עם חמישה הארגונים שעוסקים בזה, תתדרכו ותתלבטו ביחד, תלבנו ביניכם את הנושאים, הרי ברור שיש פה שאלות כבדות מאוד שדורשות טיפול.

<אפרת לוי שביט: יש לי עוד נושא אחד, ועדת ערער, שעדיין לא קיימת.

<אפרת לוי שביט: אנחנו כן נתקלים במקום שבו זה מתחיל לתקוע תהליכים.

<נעה בן שבת: ועדת ערער לפי חוק אימוץ ילדים שפועלת - - - מה קרה עם זה?

<נועם פליק: פשוט התחלפו שם, היה צריך למנות שופט חדש בוועדה לפי חוק אימוץ ילדים, יושב ראש הוועדה זה שופט, היה צריך לקבל אישור, בגלל שמי שהוצע לתפקיד זה שופט מכהן היה צריך אישור של נשיאת בית המשפט העליון, אבל אני חושב שהתקבל אישור מנשיאת בית המשפט העליון ושרת המשפטים, כי זה בחובת היוועצות.

<מצדה מצלאוי: אני לא יודעת על דבר כזה, אבל אני יכולה לבדוק את זה.

אלי אלאלוף: חבר'ה, גם להתחיל לטפל.

<נועם פליק: לא, הוועדה הזו קיימת, פשוט בגלל שהתחלף - - -

אלי אלאלוף: ועדות ערר זה לדעתי דבר מאוד חשוב.

אלי אלאלוף: עוד הערות?

<אורית עמיאל: אני מנהלת שירות אומנה של מכון סאמיט בשני מחוזות, ירושלים והדרום.

<אורית עמיאל: כמה דברים, בנושא העניין של עדכון של המשפחות.

<אורית עמיאל: העדכון היחיד שקיבלנו הוא עדכון של ביטוח לאומי שהועבר אלינו דרך משרד הרווחה ואנחנו העברנו אותו למשפחות, אך ורק לגבי ילדים שעומדים לקבל את תעודת הנכה.

<אורית עמיאל: הם קיבלו.

<אורית עמיאל: אני נמצאת בכנסים של משפחות, הם שואלים שאלות, הן לא יודעות מה קורה עם חוק האומנה ולי אין ממש תשובות.

אלי אלאלוף: הייתה שאלה בעניין הזה של חברת הכנסת קארין אלהרר, ששואלת מה נעשה עם החוק בהסברה בקרב המשפחות.

אלי אלאלוף: זה דבר שנראה לי מאוד רלוונטי, להפוך את זה למסמך מובן לבני אדם.

<אורית עמיאל: צריך מסמך שאומר להם - - - ישבתי לא מזמן - - -

אלי אלאלוף: אני חושב שבואו נקבל החלטה מאוד פשוטה, שתוך חודש תכינו מסמך שמביא לידיעת משפחות האומנה את כל הזכויות שלהם.

אלי אלאלוף: שיהיה מסמך של משרד העבודה, לא מסמך של עמותה שמפעילה בשם המשרד.

<איריס פלורנטין: יש מסמך מוכן, אנחנו בדרך להוציא אותו.

<איריס פלורנטין: בנוסף לזה היו כנסי במה שהציגו את הדברים בפני המשפחות, בנוסף לזה משפחות האומנה עושות - - -

אלי אלאלוף: אני אגיד לכם, אני הולך גם לכנסים עם המשפחות.

אלי אלאלוף: רוב המשפחות, 95% מהן, אני מעז להגיד, לא יעזו לשאול שאלות הבהרה, לא נוח להם.

אלי אלאלוף: אני חושב שזה גם חלק מהתפקיד של העמותות אחר כך להסביר פר משפחה.

אלי אלאלוף: לא רק לשלוח פלייר ותבינו מה שתרצו.

אלי אלאלוף: תעבירו את זה, תעשו עבודת הדרכה משפחה משפחה, לכל אחד.

אלי אלאלוף: הם נכנסים להרפתקה של לפעמים 18-20 שנה, כדגאי להדריך ולרענן את הידע שלהם.

אלי אלאלוף: זו עבודה מאוד אינטנסיבית, זה לא חד פעמי.

אלי אלאלוף: חברים, לא רק כדי לבקר אותם וכדי לתפוס אותם על חם, במרכאות, אלא כדי לבוא ולהדריך באמצעות המדריכים שלכם שמסתובבים בקרב המשפחות.

אלי אלאלוף: שהם יבינו את החוק, שיעבירו למטה את החוק.

אלי אלאלוף: יש פה שרשרת שלמה של אנשים שיכולים לעזור להפיץ את זה.

אלי אלאלוף: זה דבר שצריך להיות מובן.

אלי אלאלוף: חבר'ה, זו עבודה שיטתית, קחו אותה במסגרת ההדרכה של האגף.

אלי אלאלוף: זה התפקיד שלו, להעביר את החוק הזה מלמעלה למטה, שיהיה מובן לכולם, ולא בכנסים.

אלי אלאלוף: כנסים, חברים, זה טוב לפוליטיקאים, אני לא כזה, אז אל תזמינו אותי, אבל עבודה אמיתית זה מול המשפחות, אחת אחת, כי משפחה, כל אחד יש לו את התגובות שלו וההבנה שלו.

<אורית עמיאל: אני מסכימה וגם יש בי איזה שהיא מבוכה לעניין הזה, שאני גם לא יודעת מה אני צריכה להעלות פה ומה משרד הרווחה, כי אני חושבת שיש דברים שמול משרד הרווחה אנחנו חייבים לנהל איזה שהוא, אני לא יודעת איך לקרוא לזה, איזה שולחן עגול, משהו שהוא און גואינג, שאתם תעדכנו אותנו, כי כל מה שאמרתם עכשיו, למשל, חלק מהדברים ממש חדשים לי, כמנהלת שירות שאחראית על קרוב ל-800 ילדים.

<אורית עמיאל: זה לא יכול להיות שאני לא אדע את הדברים האלה.

אלי אלאלוף: אדוני המנכ"ל, אני מעז לנצל את ההערה הזו.

אלי אלאלוף: אני בטוח שתעשה תכניות עבודה לכל אגף ואגף וזה יידון.

אלי אלאלוף: אנחנו, לאור האחריות הגדולה שלקחנו על נושא משפחות האומנה, בזכות העבודה של קארין של שנים על הנושא הזה, היינו שמחים לקבל תכנית עבודה בוועדה, לדון פה בוועדה.

אלי אלאלוף: אנחנו נעמוד לרשותך בזמן שאתה תמצא לנכון, תציגו לנו תכנית עבודה כדי שנוכל ללוות.

אלי אלאלוף: זה חלק מתפקידנו.

אלי אלאלוף: ועדה זה גם לחוקק וגם לדון בדברים ציבוריים וגם לעקוב אחרי ביצוע החוק על ידי הממשלה.

אלי אלאלוף: זה תפקידנו, אבל נעשה את זה בתיאום איתך.

אלי אלאלוף: תעשו את זה, תביאו את הדברים, יש לכם מנהלת חדשה, אני בטוח שהיא תעמוד בכל הציפיות שאתם תתלו ותתמודדו עם זה.

אלי אלאלוף: אנחנו נשמח לקיים דיון בעניין הזה בוועדה, בשבילנו זו תהיה הנאה גדולה, במיוחד כשאני בטוח שתתכוננו.

קארין אלהרר: למי מתלוננים בינתיים הילדים והילדות?

<אורית עמיאל: למי שהתלוננו עד עכשיו, אלינו, למנחת אומנה.

קארין אלהרר: מי הגוף שמטפל בזה במשרד הרווחה?

<קריאה: המפקחת המחוזית בדרך כלל.

<אורית עמיאל: יש לי עוד כמה דברים.

אלי אלאלוף: בבקשה.

אלי אלאלוף: רק שתדעו, אם לא נקום יהיו אזעקות.

אלי אלאלוף: זה עד 10:30.

<אורית עמיאל: אז מהר מהר.

<אורית עמיאל: כל הנושא של יציאה לחוץ לארץ הוא מאוד מאוד בעייתי, אבל יש בעיה נוספת, שהשבוע טיפלנו בה נועם ואני, הנושא של הקומפלקס עם שירות למען הילד.

<אורית עמיאל: אני לא יודעת אם זה הולך אחיד או לא אחיד, משהו שכאשר ילד נכנס תחת הקטגוריה של השירות למען הילד החוק פתאום משתנה, אז חייבים גם על זה - - -

קארין אלהרר: באיזה מובן?

<אורית עמיאל: במובן הזה שהוא לא יכול - - -

<נועם פליק: במובן שילד שנמצא במשפחת אומנה והוצא לגביו צו אימוץ או שהוא בתהליך האימוץ - - -

<נעה בן שבת: 12(ג).

<נועם פליק: לא, לפני 12(ג), תהליכי האימוץ.

<נועם פליק: הייתה לנו ישיבה בנושא יחד עם השירות שקשור לזה ותצא הנחיה בנושא הזה.

קארין אלהרר: מתי?

<נועם פליק: בקרוב.

אלי אלאלוף: תתחיל להתרגל שתמיד תהיה שאלה בסוף 'מתי?'

קארין אלהרר: אדוני היושב ראש, אתה יושב ראש הישיבה, אני רק אומרת - - -

אלי אלאלוף: את יכולה גם לתקן את היושב ראש, אין בעיה.

קארין אלהרר: לא, בוועדה לביקורת המדינה, כשאומרים לי 'בזמן הקרוב', אז אני לא יודעת מה זה אומר פשוט.

<נועם פליק: במקרים הפרטניים אנחנו כן מטפלים, כל מקרה מובא למשרד ומטופל.

קארין אלהרר: נועם, אני יודעת, אבל למה להגיע לטיפול בשיטת מכבי האש?

קארין אלהרר: למה שלא יהיה מסודר?

<נועם פליק: כי זה משהו - - -

אלי אלאלוף: אני שמח שיש הרבה ילדי אומנה שיוצאים לחוץ לארץ, זה סימן טוב, זה סימן טוב מאוד אפילו, אני שמח בשבילם, ודאי זה טוב, אבל למה בדבר כזה לא מטפלים בצורה מסודרת מול משרד הפנים, בישיבה בין המנכ"לים של המשרדים?

אלי אלאלוף: או אתם רוצים, אנחנו מוכנים גם לזמן דיון.

אלי אלאלוף: אתם חוזרים על זה כאילו זו לא בעיה שנתית, זו בעיה יומיומית כמעט, אז בואו תטפלו בזה בצורה שהמערכת מאפשרת - - -

<נועם פליק: לנו בלשכה המשפטית נקבעה בחודש הבא ישיבה עם הלשכה המשפטית של רשות.

אלי אלאלוף: נו, בשעה טובה, טוב מאוד.

אלי אלאלוף: אז יש שני מנכ"לים שיכולים לחתוך, זה התפקיד שלהם.

אלי אלאלוף: כן, אדוני, בבקשה.

<זכי חרוב: זכי חרוב, שחר שירותי אומנה.

אלי אלאלוף: איזה שירותי אומנה?

<זכי חרוב: שחר שירותי אומנה, אנחנו מטפלים בילדים באומנה טיפולית ורגילה, בכל הארץ.

<זכי חרוב: רציתי להציע שיטה, הנושא של תשלום למשפחות זה נושא שהוא בעיה כרונית של כמה שנים.

<זכי חרוב: זה אומר שיש בעיה בשיטה של התשלום למשפחות, זה עובר דרך הרשות המקומית, למשרד הרווחה ומגיע אלינו.

<זכי חרוב: מספיק שיש טעות במספר של תעודת הזהות של הילד זה חוזר חזרה וזה נוסע עוד כמה חודשים.

<זכי חרוב: אפשר למצוא שיטה הרבה יותר יעילה לשלם למשפחות.

<זכי חרוב: אחת השיטות שאני הצעתי זה כשהילד בעצם נקלט במשפחה אומנת המפקח מאשר שהילד נקלט, המשפחה תקבל את הכסף ומשרד הרווחה והרשות המקומית יתחשבנו ביניהם.

<זכי חרוב: זה לוקח חודשים עד שטופס מגיע ומספיק שמישהו טועה בשם של הילד או בשם של המפעיל זה נגמר לא טוב.

<זכי חרוב: לכן אני חושב שקודם כל צריך לשלם למפעיל המשפחה, באישור של הפיקוח שהילד אכן נקלט, וגם לאפשר לילד הזה לקבל טיפול רפואי, הרי הבעיה זה לא רק התשלום, זה גם שהוא לא יכול לקבל טיפול רפואי, אם הוא צריך להתאשפז או משהו כזה, ואחר כך שיתחשבנו ביניהם.

<זכי חרוב: ואם טעו ובמקרה שילמו יותר ממה שמגיע, הרי המשרד תמיד חייב כסף בדיליי אז הוא יכול לקזז את זה, אין בעיה.

<זכי חרוב: אני חושב שעד שלא ישנו את השיטה הבעיה הזו של תשלום למשפחות, אני לא חושב שהיא תיפתר באיזה שהוא פתרון - - -

אלי אלאלוף: אני מצטרף.

אלי אלאלוף: לא היה דיון כמעט, אדוני המנכ"ל, בנושא אומנה שלא עלה הנושא הזה.

<זכי חרוב: שנים זה עולה.

אלי אלאלוף: לדעתי כדאי שתהיה התמודדות מערכתית.

אלי אלאלוף: לא יכול להיות שהפראייר, סליחה על הביטוי, של המערכת זה המשפחה הקטנה.

אלי אלאלוף: זה ממש עניין בין החולשה של האזרח מול העוצמה של המערכות.

אלי אלאלוף: למערכות יש זמן, יש להם כסף, זה לא מונע מהם טיפול כלשהו, לעומת זאת הילד והמשפחה הם הסובלים הישירים.

אלי אלאלוף: זה נושא שכדאי שתתמודדו איתו ותתקנו.

אלי אלאלוף: כל הזמן אני שומע את זה.

אלי אלאלוף: סאמיט, שניצח אותי במכרז של האומנה בבאר שבע.

אלי אלאלוף: אני אגמור את הקריירה - - -

<קריאה: ותחזור לזה.

אלי אלאלוף: - - - עם הטעם הזה.

אלי אלאלוף: אבל הזהירו אותי ואז אמרנו, אנחנו ברש"י נעשה משהו אחר.

אלי אלאלוף: אבל זה נושא מאוד חשוב ואם אפשר למצוא פתרון שלא מטיל את הסבל על המשפחה ועל הילד, זה נראה לי הפתרון האופטימלי וזה עניין באמת בין מערכות חזקות, רשות ומשרד, זה תמיד יותר חזק מפרט, מאדם ומשפחה.

אלי אלאלוף: כן, בבקשה, גברת.

<משכית בנדל: שלום, אני משכית בנדל מהאגודה לזכויות האזרח.

<משכית בנדל: אני רוצה לשאול שאלה לגבי הנושא של הפיקוח על האומנה.

<משכית בנדל: אחד הדברים שעלו בדיונים במסגרת החוק זה שקודם כל יש את התקצוב, יש את התקנון של כל המערך הזה ועלתה שאלה לגבי הנושא של ביקורי בית, אצל הילדים ממש, לא רק התבססות על דיווחים של גופי אומנה, ורציתי לשאול את משרד הרווחה באיזה היקף זה נעשה, אם יש להם איזה שהם נתונים לגבי מספר ביקורי הבית.

אלי אלאלוף: תזכירי לי מה תפקידך.

<משכית בנדל: אני מהאקגודה לזכויות האזרח.

אלי אלאלוף: כן, בבקשה.

<רחל איגר: כל מפקחת אומנה חייבת לבדוק כל חודש כ-15 - - -

<משכית בנדל: לא, אני שואלת על המפקחים מטעם משרד הרווחה.

<רחל איגר: יש חמש מפקחות על האומנה, יש להן כלי בקרה שבאמצעותם הן גם מגיעות לארגוני האומנה על מנת לבדוק את התיקים ולראות שהתכנית מתקיימת כמו שצריך.

<רחל איגר: הן צריכות להיפגש עם הילדים מעת לעת לביקורים מתוכננים, ביקורים בהפתעה ולשוחח עם הילדים, בין בטלפון ועם האומנים.

<משכית בנדל: את יכולה לומר כמה ביקורים כאלה יש בשנה בבתים של משפחות?

<רחל איגר: כרגע אין לי נתון מדויק, אבל זה בהתאם לכך, ככל ש - - -

אלי אלאלוף: גב' מזכויות האזרח, את יכולה להזכיר את שמך לפרוטוקול עוד פעם?

<משכית בנדל: משכית בנדל.

<משכית בנדל: בזמנו הגב' שלווה ליבוביץ אמרה שיש סך הכול 16 ביקורים בכל הארץ בשנה, ביקורי בית, ואני זוכרת - - -

אלי אלאלוף: 16 בסך הכול כל האגף?

אלי אלאלוף: על כל מאות - - -

<משכית בנדל: כן, ואני חושבת שהוועדה צריכה לשים תשומת לב, אולי לקיים דיון מיוחד.

אלי אלאלוף: אני לא זוכר נתון מזעזע כזה.

<רחל איגר: אני מוכנה לבדוק, יש גם את הפיקוח על נכויות ו - - -

<משכית בנדל: אני זוכרת שחברת הכנסת אלהרר הייתה מזועזעת מהנתון הזה.

<איריס פלורנטין: ייבדק.

<נעה בן שבת: אבל לא היה שינוי בכוח האדם מבחינת הפיקוח?

<נעה בן שבת: מבחינת היכולת לפקח?

<נעה בן שבת: כי בכל זאת הוטלו פה משימות, יכול להיות שהן היו קיימות קודם, למשל הפיקוח בדרך של ביקור במשפחת האומנה, השאלה אם לא הייתה שום תוספת למשאבים.

<איריס פלורנטין: במסגרת התקצוב לחוק הזה לא הייתה תוספת למכסות פיקוח.

<רחל איגר: יש חמישה מפקחים בשירות של ילד ונוער ויש בשירותים האחרים, אבל מה שאיריס אמרה, לא הייתה תקינה לתוספת כוח אדם.

אלי אלאלוף: למה?

אלי אלאלוף: לא ביקשתם?

<אביגדור קפלן: אנחנו מבקשים כל הזמן, אבל - - -

אלי אלאלוף: אתה יודע מה ההבדל?

<אביגדור קפלן: יש מקום שיש לו מילון עם מילה אחת, קוראים לה 'לא'.

<אביגדור קפלן: אתה מכיר אותו.

<איריס פלורנטין: זה בבקשת התקציב שלי כבר שנתיים.

אלי אלאלוף: טוב.

אלי אלאלוף: זרקתם לי כדור פוליטי אליי, אני אתמודד, אבל זה ברור שחוק האומנה, בצורה שהוא תוכנן, דורש כוח אדם נוסף, אחרת תתלו אותו באיזה - - - אני חייב להגיד לכם, למרות שזה קצת מתסכל לקיים דיון, אני שמח שקיימנו את הדיון הזה, מפני שאולי נשפר.

אלי אלאלוף: אל"ף, אם אפשר לקבל שבוע או שבועיים לפני הדיון את השאלות המרכזיות שאולי אנשים התכוננו, נפיץ את זה דרך הוועדה, נפיץ את השאלות וההערות כדי שננסה לקבל תשובות בדיון.

אלי אלאלוף: זה נראה לי דבר מרכזי.

אלי אלאלוף: דבר שני, אנחנו נחזור ונקיים דיון בעוד שישה חודשים, גרוסו מודו שישה או שבעה חודשים, לא מבטיח - - -

קארין אלהרר: אדוני, ברשותך.

קארין אלהרר: מכיוון שמדובר בחוק שכבר היה אמור להיכנס לתוקף, התקנות כבר היו אמורות להיות, הנציב כבר היה אמור להיות ממונה, אני הייתי מבקשת, אם אדוני יוכל לשקול, לקיים את הדיון בטווח קצר יותר משישה חודשים, רק כדי לראות שדברים עלו על המסלול והתחלנו, יצאנו לדרך בצורה טובה, אחר כך באמת מעקבים שגרתיים.

אלי אלאלוף: לי אין בעיה, אני רוצה לקיים דיון מעשי.

אלי אלאלוף: אם תמצאו לנכון, אדוני המנכ"ל, להקדים את הדיון, אני מוכן, אין לי בעיה, אבל אני אומר - - -

<אביגדור קפלן: אנחנו ניקח לתשומת לב - - -

אלי אלאלוף: אגב, זה במרכאות שלי, ייפול בעוד שישה חודשים, מקסימום, אבל תבואו עם תשובות.

אלי אלאלוף: הוועדה זה לא רק לשמוע ולהצטער ולברך, זה גם לעזור לכם להתמודד ולכן כל דבר שתמצאו לנכון להפעיל אותנו אנחנו לרשותכם.

אלי אלאלוף: באמת הוועדה מוכנה, במקרה כולנו פה יש לנו את הרגישות המתאימה כדי להתמודד עם הבעיות, אז תעבירו לנו דברים, אל תחכו שנעלה אותם ונצא מפה מתוסכלים שלא יצאנו מהוועדה עם תשובות מעשיות.

אלי אלאלוף: אנחנו נרצה לעשות.

אלי אלאלוף: אני גם באמת מודה לכל מי שהעלה פה בעיות.

אלי אלאלוף: התכנסות הוועדה זה לא כדי להחמיא לעצמנו, זה כדי להתמודד עם מה שעוד לא עשינו.

אלי אלאלוף: אז לא להימנע מביקורת, תגידו את זה חופשי ואני בטוח שהמשרד יידע להתמודד גם עם ביקורת, זה תפקידו, שום דבר פה שאנחנו עושים, לא מובטחת לו הצלחה מיידית וללא תיקונים בדרך.

אלי אלאלוף: לכן תעשו את ההערות שלכם לפני כדי שנתמודד, אחרי, בתוך הישיבה, אנחנו פתוחים ואני מבטיח לכולם שנוכל לעשות ואני מבטיח גם בשם המשרד שתהיה התמודדות נכונה.

אלי אלאלוף: לא נראה לי שיש פה אחד נגד מישהו, כולנו חזית אחת.

אלי אלאלוף: זה שיהיה ברור.

אלי אלאלוף: הנושא דורש הרבה הרבה מאוד שיפורים ונעשה אותם, בחוכמה וביכולת הנדרשת.

אלי אלאלוף: אז תרוצו לשטח הפתוח.

אלי אלאלוף: תודה רבה, הישיבה נעולה.